 [image: image1.png]



Parlamentul României

Camera Deputaţilor

            Bucureşti, 13.05.2009                                                                                                           
            PL -x. 242/2009
	Comisia pentru apărare, ordine

publică şi siguranţă naţională

Nr.32/281

	Comisia pentru politică externă
Nr. 33/23



RAPORT COMUN 
asupra proiectului de Lege privind retragerea României din Acordul dintre statele participante la Brigada multinaţională în aşteptare cu capacitate de luptă ridicată pentru operaţiuni O.N.U. privind statutul forţelor lor, semnat la Copenhaga la 13 decembrie 2001
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru politică externă au fost sesizate spre dezbatere pe fond, în procedură obişnuită, cu proiectul de Lege privind retragerea României din Acordul dintre statele participante la Brigada multinaţională în aşteptare cu capacitate de luptă ridicată pentru operaţiuni O.N.U. privind statutul forţelor lor, semnat la Copenhaga la 13 decembrie 2001, înregistrat cu nr. 32/281 din 29.04.2009, respectiv nr.33/23 din 29.04.2009. 

 La întocmirea prezentului raport, Comisiile au avut în vedere:

· avizul favorabil al Consiliului Legislativ (nr.278/06.04.2009);

· avizul favorabil al Comisiei juridice, de disciplină şi imunităţi (nr. PLx 242/06.05.2009);
· hotărârea Consiliului Suprem de Apărare a Ţării nr. 3 din 29.01.2009.

Proiectul de lege are ca obiect de reglementare retragerea României din această iniţiativă de cooperare regională, ca urmare a exprimării intenţiei retragerii unilaterale a tuturor ţărilor membre SHIRBRIG.
2. Iniţiativa legislativă face parte din categoria legilor ordinare, potrivit prevederilor       art. 73 din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

4. În conformitate cu prevederile art. 61 şi ale art. 63 din Regulamentul Camerei Deputaţilor, republicat, cu modificările şi completările ulterioare, Comisiile au dezbătut proiectul de lege în şedinţă comună . 
5. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna lt.col. Sofiea Balaban, şef de secţie şi domnul cpt. Florentin Ilie, consilier juridic, ambii din cadrul Direcţiei Relaţii cu Parlamentul şi Asistenţă Juridică a Ministerului Apărării Naţionale, precum şi domnul Cosmin Boiangiu, director general al Direcţei ONU din Ministerul Afacerilor Externe.  
La şedinţa din 12 mai 2009 au fost prezenţi 21 deputaţi din totalul de 24 de membrii ai Comisiei pentru apărare, ordine publică şi siguranţă naţională şi 21 deputaţi din totalul de 21 de membri ai Comisiei pentru politică externă.
În urma dezbaterilor, membrii Comisiilor au luat la cunoştinţă de faptul că la Comitetul Director al SHIRBRIG din noiembrie 2008, preşedinţia austriacă a propus închiderea acestei iniţiative, deoarece majoritatea statelor participante au trupe desfăşurate în teatrele de operaţii din Balcani, Irak, Afganistan şi, prin urmare, nu pot susţine un pachet consistent de forţe într-o misiune ONU în sprijinul păcii. Toate statele participante au iniţiat procedura de retragere. Potrivit prevederilor art. IX din Acordul de înfiinţare, orice stat parte se poate retrage prin trimiterea unei notificări de retragere Guvernului Danemarcei, depozitarul tratatului. Consiliul Suprem de Apărare a Ţării, prin hotărârea sa din 20 ianuarie a.c. a abilitat Ministerul Afacerilor Externe să facă acest demers, precum şi Ministerul Apărării Naţionale să notifice ministerului omolog danez şi austriac. Potrivit prevederilor Legii nr. 590/2003 privind tratatele, retragerea dintr-un acord internaţional trebuie să urmeze procedura prevăzută pentru intrarea sa în vigoare, deci trebuie aprobată prin lege. 
Din aceste considerente, membrii celor două Comisii au hotărât, cu unanimitate de voturi, să propună Plenului Camerei Deputaţilor, adoptarea proiectului de Lege privind retragerea României din Acordul dintre statele participante la Brigada multinaţională în aşteptare cu capacitate de luptă ridicată pentru operaţiuni O.N.U. privind statutul forţelor lor, semnat la Copenhaga la 13 decembrie 2001.
	PREŞEDINTE,

Costică CANACHEU

 
	PREŞEDINTE,

Laszlo BORBÉLY                                          


Consilier Daria Cotoc







                      Consilier Adrian Mareş

Către

BIROUL PERMANENT
AL  CAMEREI  DEPUTAŢILOR
Vă înaintăm, alăturat, RAPORTUL COMUN asupra proiectului de Lege privind retragerea României din Acordul dintre statele participante la Brigada multinaţională în aşteptare cu capacitate de luptă ridicată pentru operaţiuni O.N.U. privind statutul forţelor lor, semnat la Copenhaga la 13 decembrie 2001, înregistrat cu nr. 32/281 din 29.04.2009, respectiv nr.33/23 din 29.04.2009. 

În raport cu obiectul şi conţinutul acesteia, iniţiativa legislativă face parte din categoria legilor ordinare.

	PREŞEDINTE,

Costică CANACHEU

 
	PREŞEDINTE,

Laszlo BORBÉLY                                          

